বাড়ি ফিরে ফোন করলাম সাহিত্যিককে। না না, কোনও অভিযোগ জানানোর প্রশ্নই নেই! অত বড় সেলিব্রিটি লিখিয়েকে সেটা করা যায় নাকি? শুধু জানতে চেয়েছি, আপনার আদরের জীবটি সর্বাঙ্গীন কুশলে আছে তো (তার স্বাস্থ্যের ওপরেই যেহেতু এখন আমার বাঁচা-মরা)! লেখক হাসতে লাগলেন, উফ, আপনিও না! আরে বাবা, ভয় পাওয়ার কিচ্ছু হয়নি। কিন্তু জন্ম-আতঙ্কিত আমি দুতিনদিন পরে আবার ডায়াল করেছি। এবার বললেন, বেশ, একদিন চলে আসুন আমার বাড়ি, ওকে নিজেই দেখে যান।